Na osnovu čl. 7. Pravila za konsultacije u izradi pravnih propisa („Službeni glasnik BiH“, br.81/06,80/14 i 81/16), a u skladu sa članom 5. Smjernica za provođenje pravila za konsultacije s javnošću u izradi pravnih propisa u Uredu koordinatora za reformu javne uprave, daje se:

**IZJAVA O SVRSI DONOŠENJA**

**Nacrt Izvještaja o implementaciji Akcionog plana Strateškog okvira za reformu javne uprave u Bosni i Hercegovini 2018-2027.**

U skladu sa članom 30. Zakona o upravi Bosne i Hercegovine, te u skladu sa Strateškim okvirom za reformu javne uprave u Bosni i Hercegovini 2018-2022. koji je produžen do kraja 2027. godine (poglavlje 6.3. Strateškog okvira), Ured koordinatora za reformu javne uprave je izradio Nacrt **Izvještaja o implementaciji Akcionog plana Strateškog okvira za reformu javne uprave u Bosni i Hercegovini 2018-2027.**

Opšti cilj Nacrta Izvještaja je informirati Vijeće ministara BiH, građane i donatore o ostvarivanju obaveza izraženih u strategiji i akcionom planu u oblasti reforme javne uprave, te oogućiti informirano donošenje odluka o daljim koracima koje je potrebno poduzeti u reformi javne uprave u cilju ispunjenja planiranih obaveza.

Posebni cilj je dati pregled ostvarenog napretka po indikatorima učinka, ostvarenim rezultatima mjera i isporukama za aktivnosti i mjere iz Akcionog plana reforme javne uprave i stvoriti osnovu za planiranje daljih aktivnosti za naredni period, kako bi se osigurao nesmetan nastavak reformskog procesa.

Ova izjava biće objavljena na službenoj internet stranici Ureda koordinatora za reformu javne uprave i portalu e-konsultacije.